open-index/open-wikipedia-markdown huggingface dataset:
Ορχίτιδα

Η **ορχίτιδα** είναι φλεγμονή των όρχεων. Μπορεί επίσης να περιλαμβάνει πρήξιμο, πόνο και συχνή λοίμωξη, ιδιαίτερα της επιδιδυμίδας, όπως στην επιδιδυμίτιδα.

## Σημάδια και συμπτώματα
Τα συμπτώματα της ορχίτιδας είναι παρόμοια με εκείνα της συστροφής όρχεως. Αυτά μπορεί να περιλαμβάνουν:

* Αιμοσπερμία
* Αιματουρία
* Έντονος πόνος
* Ορατό πρήξιμο ενός όρχεως ή όρχεων και συχνά των λεμφαδένων των μαζών στην πληγείσα πλευρά.

## Αιτίες
Η ορχίτιδα μπορεί να σχετίζεται με λοίμωξη από επιδιδυμίτιδα που έχει εξαπλωθεί στους όρχεις (τότε ονομάζεται «επιδιδυμο-ορχίτιδα»), που μερικές φορές προκαλείται από τις σεξουαλικά μεταδιδόμενες λοιμώξεις χλαμύδια και γονόρροια. Έχει επίσης αναφερθεί σε περιπτώσεις ανδρών που έχουν μολυνθεί με βρουκέλλωση. Η ορχίτιδα μπορεί επίσης να παρατηρηθεί κατά τη διάρκεια της ενεργής παρωτίτιδας, ιδιαίτερα σε έφηβους αγόρια.

Η ισχαιμική ορχίτιδα μπορεί να προκύψει από βλάβη στα αιμοφόρα αγγεία του σπερματικού τόνου κατά τη διάρκεια της βουβωνικής κηλοραφίας, και μπορεί στην χειρότερη περίπτωση να οδηγήσει σε ατροφία των όρχεων.

## Διάγνωση
* Αίμα - υψηλή ESR
* Ούρα - Δοκιμασία καλλιέργειας και ευαισθησίας
* Υπερηχογραφία

## Θεραπεία
Στις περισσότερες περιπτώσεις όπου η ορχίτιδα προκαλείται από επιδιδυμίτιδα, η θεραπεία γίνεται με λήψη αντιβιοτικού από το στόμα, όπως η κεφαλεξίνη ή η σιπροφλοξασίνη, μέχρι να εξαφανιστεί η λοίμωξη. Και στις δύο περιπτώσεις, συνιστάται να χρησιμοποιούνται μη στεροειδείς αντιφλεγμονώδεις φαρμακευτικές ουσίες, όπως η ναπροξένη ή η ιβουπροφαίνη, για την ανακούφιση του πόνου. Μερικές φορές απαιτούνται πιο ισχυρά παυσίπονα της κατηγορίας των οπιούχων.

## Παραπομπές


## Περαιτέρω ανάγνωση
* 
* 
* 
* 
* 
* 
* 
* 
* 

Κατηγορία:Φλεγμονές
Κατηγορία:Διαταραχές όρχεων
Ψάθα (αποσαφήνιση)

Η λέξη **ψάθα** μπορεί να αναφέρεται στην:

* Ψάθα (φυτό), κοινή ονομασία του φυτού Τύφη.
* Ψάθα, κάθε αντικείμενο που παραδοσιακά παράγεται με πλέξιμο των φύλλων του παραπάνω φυτού (λ.χ. καπέλα, στρώματα).
* Ψάθα παραλίας, που χρησιμοποιείται ως στρώμα από τους λουόμενους στις παραλίες. Παραδοσιακά, τα πρώτα τέτοια στρώματα κατασκευάζονταν από ψάθα, αλλά το όνομα παρέμεινε και εξακολουθεί να χρησιμοποιείται και για στρώματα που παράγονται με σύγχρονες τεχνικές από συνθετικά υλικά.
* Ψάθα Αττικής, παραθεριστικός οικισμός στον νομό Αττικής.

Επίσης, από παραλλαγές της λέξης ψάθα πήραν το όνομά τους και άλλοι οικισμοί, όπως μπορείτε να δείτε παρακάτω.

## Δείτε επίσης
* Ψάθη (αποσαφήνιση)
* Ψαθί (αποσαφήνιση)
Ατανάζιν

Το **Ατανάζιν** (πολωνικά: *Atanazyn*) είναι χωριό του Πόβιατ Χόντζιες, στο Βοεβοδάτο Μείζονος Πολωνίας Πολωνίας. Στην απογραφή του 2022 είχε πληθυσμό 276 κατοίκους, ενώ σε εκείνη του 2006 είχε 240 κατοίκους. Βρίσκεται περίπου 3 χιλιόμετρα από το Σαμότσιν, 18 χιλιόμετρα βορειοανατολικά από το Χόντζιες και 74 χιλιόμετρα βορείως της πρωτεύουσας του βοεβοδάτου, του Πόζναν.

## Παραπομπές


Αταναζιν
Μονή Ζωοδόχου Πηγής Καλαυρείας

Η **Μονή Ζωοδόχου Πηγής Καλαυρείας** είναι μοναστήρι που βρίσκεται στον Πόρο, στο νότιο τμήμα του νησιού και σε απόσταση περίπου 4 χιλιομέτρων Α.-ΒΑ. από το λιμάνι του. Ιδρύθηκε το έτος 1720 από τον Μητροπολίτη Αθηνών Ιάκωβο Β΄, ο οποίος επισκέφθηκε το προϋπάρχον μοναστήρι των Ταξιαρχών (πιθανόν του 14ου αιώνα). Το μοναστήρι είναι κτισμένο σε μια καταπράσινη τοποθεσία στην πλαγιά λόφου και σε υψόμετρο 67 μέτρων.

## Ιστορικά στοιχεία
Στη διάρκεια της Ελληνικής Επανάστασης είχε σημαντική δράση παρέχοντας πνευματική και οικονομική υποστήριξη στους αγωνιστές της ελευθερίας αλλά και καταφύγιο στους μοναχούς της Ι.Μ. Διονύσου του Άγιου Όρους για να διασώσουν μοναδικά εκκλησιαστικά αντικείμενα, μεταξύ των οποίων και μέρος των λειψάνων του Αγίου Ιωάννη του Προδρόμου. Το 1828, ο πρώτος ηγεμόνας της ανεξάρτητης Ελλάδας, Ιωάννης Καποδίστριας, ίδρυσε ορφανοτροφείο εντός των τειχών της μονής, όπου φιλοξενήθηκαν 180 ορφανά των οποίων οι γονείς πέθαναν στον αγώνα για την ελληνική ανεξαρτησία. Το 1830 λειτούργησε στο μοναστήρι η πρώτη θεολογική σχολή. 

## Περιγραφή
Το καθολικό της μονής είναι βυζαντινού ρυθμού και πρόκειται για βασιλική με τρούλο και πυργοειδές  καμπαναριό. Στον νότιο τοίχο υπάρχει ηλιακό ρολόι (έργο του ηγούμενου της μονής Γαλακτίωνα Γαλάτη) και στην είσοδο του ναού βρίσκονται οι τάφοι των θρυλικών ναυάρχων της Ελληνικής Επανάστασης Νικολή Αποστόλη και Μανώλη Τομπάζη. Σημαντικότερα κειμήλια της μονής είναι η θαυματουργή εικόνα της Παναγίας της Ζωοδόχου Πηγής (1650). εικόνα που απεικονίζει την Παναγία και τον Ιησού από τον διάσημο Ιταλό καλλιτέχνη *Raphael Tsekoli* (1849), οι εικόνες της Παναγίας της Αμολίντου (1590) και του Χριστού Παντοκράτορα (1780) αλλά και το ξυλόγλυπτο τέμπλο ύψους περίπου 5 μέτρων.

## Διοικητικά στοιχεία
Ως οικισμός αναφέρεται επίσημα, μετά την Επανάσταση του 1821, το 1834 να προσαρτάται στον τότε δήμο  Καλαυρείας. Σύμφωνα με το σχέδιο Καλλικράτης ανήκει στον Δήμο Πόρου ενώ σύμφωνα με την απογραφή 2021 απογράφησαν 5 μοναχοί. ενώ με αυτήν του 2011 είχε 28. 

## Παραπομπές


Κατηγορία:Πόρος
Ζωοδοχου Πηγης
Ισχιοσηραγγώδης μυς

μικρογραφία|Μύες του ανδρικού περίνεου (ο ισχιοσηραγγώδης μυς είναι ορατός πάνω αριστερά). 
μικρογραφία|Μύες του γυναικείου περίνεου (ο ισχιοσηραγγώδης μυς είναι ορατός πάνω δεξιά).
Ο **ισχιοσηραγγώδης μυς** είναι μυς λίγο κάτω από την επιφάνεια του περίνεου, που υπάρχει τόσο στους άνδρες όσο και στις γυναίκες.

## Δομή
Εκφύεται από νευρώδεις και σαρκικές μυικές ίνες από την εσωτερική επιφάνεια του ισχίου, πίσω από τη βάση του πέους και από την κατώτερη ηβική διακλάδωση και το ισχίο από τις δύο πλευρές της βάσης του πέους.

Από αυτά τα σημεία οι σαρκικές μυικές ίνες καταφύονται και καταλήγουν σε μια απονεύρωση που εισάγεται στις πλευρές και κάτω από την επιφάνεια της βάσης του πέους.

## Λειτουργία
Στις γυναίκες, ο ισχιοσηραγγώδης μυς βοηθά στην κλειτοριδική στύση. Στους άνδρες, βοηθά στη σταθεροποίηση της στύσης με τη συμπίεση της βάσης του πέους και την καθυστέρηση της επιστροφής του αίματος μέσω των φλεβών.

## Παραπομπές


Κατηγορία:Μύες του κορμού
Κατηγορία:Περίνεο
Νόβι Ντβουρ Μαζοβιέτσκι

Το **Νόβι Ντβουρ Μαζοβιέτσκι** (πολωνικά: *Nowy Dwór Mazowiecki*), που συχνά αναφέρεται απλά ως **Νόβι Ντβουρ**, είναι πόλη στο Βοεβοδάτο Μασοβίας, στην ανατολικοκεντρική Πολωνία. Ο πληθυσμός του είναι 28.533 κάτοικοι (2023). Προηγουμένως, ήταν μέρος του Βοεβοδάτου Βαρσοβίας (1975–1998).

## Ιστορία
Μια από τις περιοχές του είναι το Μόντλιν, το οποίο δημιουργήθηκε από την ενσωμάτωση του πρώην χωριού του Μόντλιν στην αναπτυσσόμενη πόλη το 1961. Το Φρούριο του Μόντλιν είναι τώρα μέρος της πόλης. Πολλές δομές που σχετίζονται με το φρούριο μπορούν να παρατηρηθούν στην περιοχή του Μόνλτιν, συμπεριλαμβανομένων των ερειπίων από αμυντικές δομές που σχεδιάστηκαν από τον Ναπολέοντα Βοναπάρτη και τα Τσαρικά Μπλοκ που χτίστηκαν μεταξύ 1899 και 1901 για να φιλοξενήσουν στρατιώτες του Ρωσικού Στρατού, και τα οποία χρησιμοποιούνται ακόμα ως ιδιωτικά διαμερίσματα.

Οι Γερμανοί κατέλαβαν την πόλη το Σεπτέμβριο του 1939. Αμέσως άρχισαν να διώκουν τον εβραϊκό πληθυσμό. Πολλοί Εβραίοι το έσκασαν για τη Βαρσοβία και άλλοι σε εδάφη υπό σοβιετική κατοχή στην ανατολή. Από το 1941 έως το 1942, οι Γερμανοί εγκατέστησαν ένα γκέτο μεταξύ των τεσσάρων δρόμων Ναλέτσα, Βαρσάφσκα, Μαζοβιέτσκα και Πιασκόβα. Οι περισσότεροι από τους 9.000 ή περισσότερους Εβραίους κατοίκους της πόλης δολοφονήθηκαν. Μερικοί δολοφονήθηκαν στα περίχωρα της πόλης και οι περισσότεροι στάλθηκαν στο στρατόπεδο συγκέντρωσης του Άουσβιτς. Ο τύφος ήταν ανεξέλεγκτος στο γκέτο, παίρνοντας πολλές ζωές εκεί. Μόνο περίπου 400 Εβραίοι του Νόβι Ντβουρ επέζησαν. Οι περισσότεροι επιζώντες είχαν διαφύγει σε έδαφος υπό σοβιετική κατοχή και αργότερα στην ίδια τη Σοβιετική Ένωση, όπου παρέμειναν καθ΄ όλη τη διάρκεια του πολέμου. Η επιζώσα του Ολοκαυτώματος, Ιεούδα Πσενίτσε, ανέφερε τις προσπάθειες ενός ιερέα από το Νόβι Ντβουρ να σώσει τη ζωή της μετά την δολοφονία περισσότερων από 2.000 Εβραίων στο γκέτο του Ρεμπέρτουφ τον Αύγουστο του 1942. Την έκρυβε στο υπόγειό του, και της έδωσε ψεύτικα έγγραφα που την αναγνώριζαν ως Χριστιανή. Ο ιερέας έπεσε θύμα προδοσίας στις γερμανικές δυνάμεις κατοχής και βασανίστηκε. Ελευθερώθηκε, αλλά ήταν θανάσιμα τραυματισμένος.

Στην ισραηλινή πόλη Χολόν υπάρχει η Οδός Νόβι Ντβουρ (רחוב נובידבור). Το όνομα δόθηκε μετά από αίτημα επιζώντων της εβραϊκής κοινότητας του Νόβι Ντβουρ, οι οποίοι έφτασαν στο Χολόν μετά το 1945.

## Εικόνες

Αρχείο:Dworzec Modlin.JPG|εναλλ.=Modlin train station|Σιδηροδρομικός σταθμός του Μόντλιν.
Αρχείο:Nowy Dwor Mazowiecki Wisla 03.JPG|εναλλ.=Piłsudski Bridge over the Vistula|Γέφυρα Πιουσούτσκι πάνω από τον ποταμό Βιστούλα.
Αρχείο:NDM-ModlinWieżaWodna.JPG|εναλλ.=Remains of the Modlin Fortress|Ερείπια του Φρουρίου του Μόντλιν.


## Δείτε επίσης
* Αεροδρόμιο Βαρσοβίας-Μόντλιν
* Φρούριο του Μόντλιν

## Παραπομπές


## Εξωτερικοί σύνδεσμοι

* Εβραϊκή Κοινότητα του Νόβι Ντβουρ Μαζοβιέτσκι στο Virtual Shtetl
* Βιβλίο μνήμης του Νόβι Ντβουρ (δημοσιεύτηκε από πρώην Εβραίους κατοίκους του Νόβι Ντβουρ Μαζοβιέτσκι το 1965)

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Μασοβίας
Πλημμύρες στο Νεπάλ το 2024

thumb|right|285px|Οι δύο παγετωνικές λίμνες που υπερχείλισαν τον Αύγουστο του 2024.
Καταρρακτώδεις βροχοπτώσεις κατά την ετήσια εποχή των μουσώνων προκάλεσαν σημαντικές πλημμύρες σε όλο το Νεπάλ, σε τρείς φάσεις: στις αρχές Ιουλίου, στα μέσα Αυγούστου και στα τέλη Σεπτεμβρίου του 2024, συνοδευόμενες από αρκετές κατολισθήσεις λάσπης. Οι πλημμύρες του Σεπτεμβρίου, που επέφεραν τους περισσότερους θανάτους και τις μεγαλύτερες καταστροφές, προκλήθηκαν από τη μεγαλύτερη βροχόπτωση που είχε καταγραφεί στην περιοχή μετά το 1970 (ή και από ακόμη νωρίτερα). Η επίπτωση των πλημμυρών αυξήθηκε περαιτέρω από την ανεπάρκεια των υποδομών και τη χωροταξία πολλών οικισμών, με μη σχεδιασμένες οικοδομήσεις εντός του πλημμυρικού ορίου ποταμών σε επίπεδες εκτάσεις.

Οι χειρότερες πλημμύρες άρχισαν στις 26 Σεπτεμβρίου και προκάλεσαν μεγάλες καταστροφές σε μεγάλο μέρος του ανατολικού Νεπάλ, ιδίως στις ευρύτερες περιοχές κοντά στην πρωτεύουσα Κατμαντού και τον ποταμό Μπαγκμάτι. Επηρεάσθηκαν επίσης οι γειτονικές πολιτείες της Ινδίας (Μπιχάρ, Ούταρ Πραντές και Άσαμ), καθώς και μέρη του βόρειου Μπανγκλαντές. Η στάθμη του ποταμού Κόσι (παραπόταμου του Γάγγη) έφθασε σε επικίνδυνα επίπεδα, ενώ οι ποταμοί Μπαγκμάτι και Νάκχου προκάλεσαν πλημμύρες στην Επαρχία Μπαγκμάτι. Η Κοιλάδα του Κατμαντού δέχθηκε μεταξύ 240 και 322,2 χιλιοστών βροχής στις 28 και 29 Σεπτεμβρίου, προκαλώντας πλημμύρα στην πρωτεύουσα. Σημειώθηκαν βλάβες σε υποδομές όπως σωλήνες υδρεύσεως και υπόγειες καλωδιώσεις, ενώ επτά δρόμοι που οδηγούσαν στην πόλη τέθηκαν εκτός κυκλοφορίας. Πολλά θύματα αναφέρθηκαν από οχήματα που θάφτηκαν από κατολίσθήσεις. Το κράτος κατεύθυνε την αστυνομία και στρατιωτικές δυνάμεις, συνολικά περισσότερους από 30 χιλιάδες ανθρώπους, ώστε να βοηθήσουν στη διάσωση και τη διάνοιξη και καθαρισμό των δρόμων, ενώ τα σχολεία έκλεισαν στις κατεστραμμένες περιοχές.

Τουλάχιστον 14 άνθρωποι έχασαν τη ζωή τους από την πλημμύρα του Ιουλίου και εννέα αγνοούνται ακόμη. Στην πλημμύρα του Αυγούστου, στις 16 του μήνα, υπερχείλισαν αιφνιδίως δύο παγετωνικές λίμνες κοντά στο χωριό Thame στην περιοχή του Έβερεστ (Διαμέρισμα Σολουκουμπού), και τα νερά πλημμύρισαν πολλά σπίτια.

Στα τέλη Σεπτεμβρίου η κυβέρνηση του Νεπάλ ανέφερε ότι είχαν επιβεβαιωθεί τουλάχιστον 224 θάνατοι ανθρώπων, 28 αγνοούμενοι και 158 τραυματίες εξαιτίας των πλημμυρών, εκ των οποίων τουλάχιστον 37 νεκροί στην πρωτεύουσα Κατμαντού. Στο αεροδρόμιο της πρωτεύουσας όλες οι πτήσεις ακυρώθηκαν, ενώ τα σχολεία και τα Α.Ε.Ι. έκλεισαν για τρεις ημέρες. Περίπου 13.300 άνθρωποι χρειάσθηκαν διάσωση, ενώ τουλάχιστον 1.200 σπίτια καταστράφηκαν ή έπαθαν σοβαρές ζημιές. Καταστράφηκαν επίσης 25 γέφυρες, 27 δρόμοι, 11 υδροηλεκτρικοί σταθμοί, και πολλοί σταθμοί τηλεπικοινωνιών. Ζημίες υπήρξαν επίσης στην κτηνοτροφία και τις καλλιέργειες.

## Παραπομπές


Νεπαλ 2024
Πλημμυρες Νεπαλ 2024
Πλημμυρες 2024
Ζερεμί Ντοκού

Ο **Ζερεμί Μπαφούρ Ντοκού** (27 Μαΐου 2002) είναι Βέλγος επαγγελματίας ποδοσφαιριστής που παίζει ως πλάγιος μέσος για την  Μάντσεστερ Σίτι και την εθνική ομάδα του Βελγίου.

Ο Ντοκού ξεκίνησε την επαγγελματική του καριέρα με την Άντερλεχτ, κατά τη διάρκεια της σεζόν 2018–19, όπου σκόραρε πέντε γκολ σε 34 συμμετοχές στο πρωτάθλημα σε αρκετές σεζόν. Το 2020, εντάχθηκε στην ομάδα της Λιγκ 1, Ρεν, κάνοντας 75 εμφανίσεις και σημειώνοντας δέκα γκολ, πριν υπογράψει στη Μάντσεστερ Σίτι τον Αύγουστο του 2023 για 65 εκατομμύρια ευρώ.

Ο Ντοκού κλήθηκε στην ομάδα ανώτερων του Βελγίου το 2020, έχοντας παίξει σε όλα τα επίπεδα νέων από την ηλικία των κάτω των 15 ετών και εκπροσώπησε τη χώρα του στο Euro 2020, στο Μουντιάλ 2022 και στο Euro 2024.

## Παραπομπές


Κατηγορία:Βέλγοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου Κ15
Κατηγορία:Ποδοσφαιριστές Εθνικής Βελγίου Κ16
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Καντόνι του Ρέμιχ

Το **Ρέμιχ** (γαλλ. *Remich*, λουξεμβ. *Réimech*) είναι καντόνι στο νοτιοανατολικό Λουξεμβούργο, με πληθυσμό 24.391 κατοίκους (2024). Η έκτασή του είναι 127,9 τετραγωνικά χιλιόμετρα και συνορεύει με τη Γερμανία και τη Γαλλία. Το υψόμετρο του εδάφους του καντονίου ποικίλλει από 140 μέχρι 368 μέτρα πάνω από την επιφάνεια της θάλασσας. Ιστορικά και παραδοσιακά η οικονομία του καντονίου στηρίζεται στην αμπελοκαλλιέργεια και την παραγωγή κρασιού.

## Διοικητική διαίρεση
Το Καντόνι του Ρέμιχ αποτελείται σήμερα από τις εξής επτά κοινότητες:

* Μπου-Βαλντμπρεντιμύ (*Bous-Waldbredimus*, δύο κοινότητες έως το 2023)
* Νταλεΐμ (*Dalheim*)
* Λεννινγκέν (*Lenningen*)
* Μοντόρφ-λε-Μπαιν (*Mondorf-les-Bains*)
* Ρέμιχ (*Remich*)
* Σένγκεν (η γνωστή από την ομώνυμη συνθήκη κωμόπολη)
* Σταντμπρεντιμύ (*Stadtbredimus*)

## Παραπομπές



Ρεμιχ
Μέντενι Πολιάνι

Το **Μέντενι Πολιάνι** (βουλγ. Медени поляни) είναι ορεινό χωριό της νοτιοδυτικής Βουλγαρίας, στον Δήμο Σαρνίτσα της Επαρχίας Πάζαρτζικ. Τον Μάρτιο του 2024 ο πληθυσμός του χωριού ήταν 688 κάτοικοι έναντι 721 κατοίκων το 2013. Το υψόμετρο του χωριού, που είναι κτισμένο επί της οροσειράς της Δυτικής Ροδόπης, είναι 1.430 μέτρα πάνω από την επιφάνεια της θάλασσας, ενώ η έκταση της διοικητικής του περιοχής είναι 38,53 τετραγωνικά χιλιόμετρα. Το Μέντενι Πολιάνι απέχει 99 χιλιόμετρα σε ευθεία γραμμή από την πρωτεύουσα της Βουλγαρίας Σόφια, και πολύ λίγο από το χωριό Πομπίτ Κάμακ και την κωμόπολη Σαρνίτσα. Η παλαιή βουλγαρική ονομασία του χωριού ήταν **Νόβα Μαχαλά** (Нова махала) και επί Οθωμανικής Αυτοκρατορίας η τουρκική ονομασία ήταν **Γενί Κομσουλούκ**. Η πλειονότητα των κατοίκων είναι και σήμερα Μουσουλμάνοι στο θρήσκευμα.

## Παραπομπές


## Εξωτερικοί σύνδεσμοι
* Το Μέντενι Πολιάνι στο ''Guide Bulgaria''

Μεντενι Πολιανι
Ανάγιεβο

Το **Ανάγιεβο** (ρωσ. Анаево, μόκσα Анаю) είναι χωριό της Ευρωπαϊκής Ρωσίας, στη Μορδοβία (Διαμέρισμα Ζούμποβο-Πολιάνσκι). Στην απογραφή του 2010 είχε 367 κατοίκους, που όλοι έχουν ως μητρική γλώσσα αυτή των Μόκσα και αυτοαποκαλούνται *Αναγιούφνε* (Анаюфне).

## Ετυμολογία και ιστορία
Η ονομασία του χωριού ετυμολογείται από το προχριστιανικό όνομα των Μόκσα «Ανάι», που πιθανότατα ήταν το όνομα του ιδρυτή του. Με τη σημερινή ονομασία αναγράφεται για πρώτη φορά το 1614 μαζί με οκτώ άλλα χωριά του μπελιάκ της Στελντέμα.

## Γεωγραφία
Το Ανάγιεβο είναι κτισμένο σε υψόμετρο 103 μέτρα πάνω από την επιφάνεια της θάλασσας και απέχει οδικώς 29 χιλιόμετρα από την πρωτεύουσα του διοικητικού του διαμερίσματος, την πόλη Ζούμποβα-Πολιάνα. Ο κοντινότερος σιδηροδρομικός σταθμός, εκείνος του Βαντ, απέχει 12 χιλιόμετρα από το χωριό.

## Παραπομπές


## Πηγές
* Kevbrin, B.F., Rogachev, V.I., Shulyaev, A.D.: *Motivy rodimoĭ zemli: dukhovnaia kultura zhiteleĭ Zubovo-Polyanskogo raĭona Respubliki Mordoviya: khrestomatiya narodnoĭ kultury*, εκδ. Krasnyĭ Oktyabr, Saransk 2012, ISBN 978-5-7493-1648-3

Αναγιεβο
Διμηνιό Κορινθίας

Το **Διμηνιό** είναι χωριό στο δήμο Σικυωνίων της Κορινθίας, Ελλάδα. Βρίσκεται κοντά στην ακτή του Κόλπου της Κορίνθου.

## Μεταφορές
Ο νέος σιδηροδρομικός σταθμός Διμηνιού είναι λειτουργεί από τις 16/12/2023 και εξυπηρετείται από τον Προαστιακό Αθηνών με διαδρομές προς Αίγιο και Αθήνα.

## Παραπομπές


Κατηγορία:Δήμος Σικυωνίων
Κατηγορία:Χωριά της περιφερειακής ενότητας Κορινθίας
Σουρ (Τουρκία)

Το **Σουρ** (τουρκ. *Sur*) είναι δήμος και (από το 2008) διαμέρισμα της Επαρχίας Ντιγιάρμπακιρ της Τουρκίας. Σε αυτόν ανήκει το ανατολικό μέρος της πόλεως Ντιγιάρμπακιρ και εκτείνεται στις όχθες του ποταμού Τίγρη. Η έκτασή του ανέρχεται σε 1.227 τετραγωνικά χιλιόμετρα., ενώ ο πληθυσμός του στην απογραφή του 2022 ήταν 100.613 κάτοικοι. Το ιστορικό Φρούριο του Ντιγιαρμπακίρ βρίσκεται εντός των ορίων του, όπως υποδηλώνει και η ίδια η ονομασία του δήμου (στην τουρκική *sur* = τείχη).

## Υπόβαθρο
Το έδαφος του διαμερίσματος καλύπτεται από τις στερεοποιημένες λάβες του ανενεργού σήμερα ασπιδοειδούς ηφαιστείου Καρατσά Νταγ, με υψόμετρο 600 μέτρα πάνω από την επιφάνεια της θάλασσας. Πολλά ιστορικά κτίσματα αποτελούν μαρτυρίες των πολλών πολιτισμών που διαδέχθηκαν ο ένας τον άλλο στην περιοχή στον διάβα της ιστορίας. Αρχαιολογικές ανασκαφές απεκάλυψαν έναν από τους αρχαιότερους μόνιμους προϊστορικούς οικισμούς της ανθρωπότητας, χρονολογούμενο στο 7500 π.Χ. περίπου. Ακολούθησαν οι Χουρρίτες (Εποχή του Χαλκού), οι Μιτάννι (περ. 1500-1300 π.Χ.), οι Χετταίοι (έως το 1178 π.Χ.), οι Ασσύριοι, οι Πέρσες (αρχές 10ου αι. π.Χ.), ο Μέγας Αλέξανδρος, η Ρωμαϊκή και κατόπιν η Ανατολική Ρωμαϊκή (Βυζαντινή) Αυτοκρατορία. Μετά, για σύντομο χρονικό διάστημα, επεκράτησε η κουρδική δυναστεία των Μαρουανιδών, τους οποίους διαδέχθηκαν οι Αγιουβίδες και στη συνέχεια η Οθωμανική Αυτοκρατορία. Η μακρά αυτή διαδοχή είχε ως αποτέλεσμα τα πολλά αξιοθέατα του Σουρ, όπως: το Αρχαιολογικό Μουσείο του Ντιγιάρμπακιρ, το Μουσείο Cahit Sıtkı Tarancı, τον καθεδρικό Ναό της Αγίας Μαρίας του ασσυριοχαλδαϊκού δόγματος (Νεστοριανών) και την Εκκλησία της Παναγίας της Συριακής Ορθόδοξης Εκκλησίας.

Σήμερα ο Δήμος Σουρ υποδιαιρείται σε ακριβώς 100 *συνοικίες* (τουρκ. *mahalle*, «μαχαλάδες»)

## Παραπομπές


## Εξωτερικοί σύνδεσμοι
* 

Σουρ
Χοσέ Φιγερόα Αλκόρτα

Ο **Χοσέ Μαρία Κορνέλιο Φιγερόα Αλκόρτα** (, 20 Νοεμβρίου 1860 &#x2013; 27 Δεκεμβρίου 1931) ήταν Αργεντινός δικηγόρος και πολιτικός, ο οποίος κατάφερε να είναι ο μοναδικός άνθρωπος που ηγήθηκε των τριών εξουσιών του κράτους: Αντιπρόεδρος του Έθνους (Πρόεδρος της Γερουσίας), από τις 12 Οκτωβρίου 1904 έως τις 12 Μαρτίου 1906, Πρόεδρος του Έθνους από την ημερομηνία αυτή και μέχρι τις 12 Οκτωβρίου 1910- και Πρόεδρος του Ανώτατου Δικαστηρίου του Έθνους της Αργεντινής, από το 1929 έως τον θάνατό του το 1931.

## Βιογραφία
Ο Φιγερόα Αλκόρτα γεννήθηκε στην Κόρδοβα ως γιος του Χοσέ Φιγερόα και της Τεοδοσία Αλκόρτα. Εκλέχθηκε εθνικός βουλευτής της Κόρδοβα πριν γίνει κυβερνήτης της επαρχίας το 1895. Το 1898 επέστρεψε στο Κογκρέσο της Αργεντινής ως γερουσιαστής. Το 1904 έγινε αντιπρόεδρος της Αργεντινής και το 1906 διαδέχθηκε τον Μανουέλ Κιντάνα στην προεδρία. Ήταν ενεργός μασόνος.

## Παραπομπές


Κατηγορία:Αντιπρόεδροι της Αργεντινής
Κατηγορία:Αργεντινοί ελευθεροτέκτονες
Κατηγορία:Πρόεδροι της Αργεντινής
Κομητεία Τσεγιέν

Η **Κομητεία Τσεγιέν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Τσεγιέν (Κάνσας)
*Κομητεία Τσεγιέν (Κολοράντο)
*Κομητεία Τσεγιέν (Νεμπράσκα)

Κατηγορία:Ονομασίες κομητειών των Ηνωμένων Πολιτειών
Κομητεία Τσεγιέν (Νεμπράσκα)

Η **Κομητεία Τσεγιέν** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, είχε πληθυσμό 9,468 άτομα. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Σίντνεϊ. Η κομητεία ιδρύθηκε το 1871 και πήρε το όνομά της από την φυλή των Ινδιάνων Τσεγιέν.   

Η κομητεία βρίσκεται στη νότια πλευρά της Νεμπράσκα. Η νότια γραμμή συνόρων της εφάπτεται με τη βόρεια γραμμή συνόρων της πολιτείας του Κολοράντο. Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.196 τ. μίλια (3.100 τ.χλμ.), από τα οποία 1.196 τ. μίλια (3.100 τ.χλμ.) είναι στεριά και 0,1 τ. μίλια (0,26 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νεμπράσκα
Κομητεία Σέλμπι (Άιοβα)

Η **Κομητεία Σέλμπι** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 11,746 άτομα. Η διοικητική πρωτεύουσα (*έδρα*) και μεγαλύτερη πόλη είναι το Χάρλαν. 
 
Η κομητεία ιδρύθηκε στις 15 Ιανουαρίου 1851 και πήρε το όνομά της προς τιμήν του Άιζακ Σέλμπι, κυβερνήτη του Κεντάκι, έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.530 τ.χλμ., από τα οποία τα 1.530 τ.χλμ. είναι στεριά και το 1,6 τ.χλμ. καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Κρόφορντ (βόρεια)
*Κομητεία Όντουμπον (ανατολικά)
*Κομητεία Κας (νοτιοανατολικά)
*Κομητεία Ποταγουάταμι (νότια)
*Κομητεία Χάρισον (δυτικά)

## Παραπομπές


Κατηγορία:Κομητείες της Άιοβα
Κομητεία Τσεγιέν (Κάνσας)

Η **Κομητεία Τσεγιέν** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 2,616 άτομα. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Σαν Φρανσίσκο. Η κομητεία ιδρύθηκε στις 20 Μαρτίου 1873 και πήρε το όνομά της από την φυλή των Ινδιάνων Τσεγιέν.   

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.021 τ. μίλια (2.640 τ.χλμ.), από τα οποία 1.020 τ. μίλια (2.600 τ.χλμ.) είναι στεριά και 1,1 τ. μίλια (2,8 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κάνσας
Κομητεία Τσεγιέν (Κολοράντο)

Η **Κομητεία Τσεγιέν** () είναι κομητεία στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1748 άτομα.Η διοικητική πρωτεύουσα (*έδρα*) και μεγαλύτερη πόλη είναι το Τσεγιέν Γουέλς. 
 
Η κομητεία Τσεγιέν δημιουργήθηκε με τα σημερινά της σύνορα από το νομοθετικό σώμα του Κολοράντο στις 25 Μαρτίου 1889, από τμήματα της βορειοανατολικής κομητείας Μπεντ και της νοτιοανατολικής κομητείας Έλμπερτ. Πήρε το όνομά της από την φυλή των Ινδιάνων Τσεγιέν. που κατέλαβαν το ανατολικό Κολοράντο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.781 τ. μίλια (4.610 τ.χλμ.), από τα οποία 1.778 τ. μίλια (4.600 τ.χλμ.) είναι στεριά και 3,2 τ. μίλια (8,3 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Κολοράντο
Κομητεία Σέλμπι (Ιντιάνα)

Η **Κομητεία Σέλμπι** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, είχε πληθυσμό 45,055 άτομα.Η διοικητική πρωτεύουσα (*έδρα της κομητείας*) είναι το Σέλμπιλβιλλ. 
 
Η κομητεία ιδρύθηκε στις 31 Δεκεμβρίου 1821 και πήρε το όνομά της προς τιμήν του Άιζακ Σέλμπι, έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 412,76 τ. μίλια (1.069,0 τ.χλμ.), εκ των οποίων 411,15 τ. μίλια (1,064,9 τ.χλμ.) είναι στεριά και 1,61 τ. μίλια ( 4.0 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Ιντιάνα
Κομητεία Σέλμπι (Κεντάκι)

Η **Κομητεία Σέλμπι** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, είχε πληθυσμό 48,065 άτομα. Η διοικητική πρωτεύουσα (*έδρα*) και μεγαλύτερη πόλη είναι το Σέλμπιλβιλλ. 
 
Η κομητεία ιδρύθηκε το 1792 και πήρε το όνομά της προς τιμήν του Άιζακ Σέλμπι έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.

## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 386 τ. μίλια (1.000 τ.χλμ.), από τα οποία 380 τ. μίλια (980 τ.χλμ.) είναι στεριά και 6,0 τ. μίλια (16 τ.χλμ.) είναι νερό. 

### Παρακείμενες κομητείες
*Κομητεία Χένρι (βόρεια)
*Κομητεία Φράνκλιν (ανατολικά)
*Κομητεία Άντερσον (νοτιοανατολικά)
*Κομητεία Σπένσερ (νοτιοδυτικά)
*Κομητεία Τζέφερσον (δυτικά)
*Κομητεία Όλνταμ (βορειοδυτικά)

## Παραπομπές


Κατηγορία:Κομητείες του Κεντάκι
Κομητεία Σέλμπι (Αλαμπάμα)

Η **Κομητεία Σέλμπι** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 223,024 άτομα. Η διοικητική πρωτεύουσα (*έδρα της κομητείας*) είναι η Κολουμπιάνα. 
 
Η κομητεία ιδρύθηκε στις 7 Φεβρουαρίου 1818 και πήρε το όνομά της προς τιμήν του Άιζακ Σέλμπι , έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.

Σύμφωνα με το Γραφείο Απογραφής των Ηνωμένων Πολιτειών , η κομητεία έχει συνολική έκταση 810 τ. μίλια (2.100 τ.χλμ.), από τα οποία 785 τ. μίλια (2.030 τ.χλμ.) είναι στεριά και 25 τ. μίλια (65 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Αλαμπάμα
Κομητεία Σέλμπι (Οχάιο)

Η **Κομητεία Σέλμπι** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, είχε πληθυσμό 48,230 άτομα. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Σίντνεϋ. 
  
Η κομητεία ιδρύθηκε την 1 Απριλίου 1819 και πήρε το όνομά της προς τιμήν του Άιζακ Σέλμπι  έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 411 τ. μίλια (1.060 τ.χλμ.), από τα οποία 408 τ. μίλια (1.060 τ.χλμ.) είναι στεριά και 3,0 τ. μίλια (7,8 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Κομητεία Σέλμπι (Τέξας)

Η **Κομητεία Σέλμπι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 24,022 άτομα. Η διοικητική πρωτεύουσα (*έδρα της κομητείας*) και μεγαλύτερη πόλη είναι το Σέντερ. 

Η κομητεία ιδρύθηκε το 1835 ως δήμος του Μεξικού και οργανώθηκε ως κομητεία το 1837. Πήρε το όνομά της προς τιμήν του Άιζακ Σέλμπι, κυβερνήτη του Κεντάκι.  έναν στρατιώτη από το Τενεσί κατά τη διάρκεια της Αμερικανικής Επανάστασης, και πρώτο Κυβερνήτη του Κεντάκι.

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 835 τ. μίλια (2.160 τ.χλμ.), από τα οποία 796 τ. μίλια (2.060 τ.χλμ.) είναι ξηρά και 39 τ. μίλια (100 τ.χλμ.) (4,7%) καλύπτονται με νερό.

## Παραπομπές


Κατηγορία:Κομητείες του Τέξας
Μονή Γεννήσεως Θεοτόκου Ζούρβας Ύδρας

Η **Μονή Γεννήσεως Θεοτόκου Ζούρβας** είναι μοναστήρι που βρίσκεται στην ανατολική άκρη της Ύδρας, στο άγονο και βραχώδες οροπέδιο της Άνω Ζούρβας και σε υψόμετρο 187 μέτρα σε ύψωμα του βουνού Ομπόρι. Το όνομα οφείλεται, σύμφωνα με μια παράδοση, σε κάποιον τοπικό άρχοντα, ονόματι Ζουρβάς, ο οποίος λέγεται ότι είχε το αρχοντικό του στην σημερινή τοποθεσία της μονής. Η συγκοινωνία γίνεται ακτοπλοϊκά με καϊκάκι ή βάρκα ή θαλάσσιο ΤΑΧΙ ή πεζοπορικά από το λιμανάκι Λέδιζα, με την ανάβαση να διαρκεί περίπου 45 λεπτά, από στενό δρομάκι με πρόχειρο καλντερίμι, με αργό ρυθμό και στάσεις.

## Διοικητικά στοιχεία
Ως ξεχωριστός οικισμός απογράφεται επίσημα το 1940 να προσαρτάται στην κοινότητα Ύδρας. Σύμφωνα με το σχέδιο Καλλικράτης ανήκει στον Δήμο Ύδρας ενώ σύμφωνα με την απογραφή 2021 απογράφησαν 4 μοναχές. ενώ με αυτήν του 2011 είχε 7. 

## Παραπομπές


Κατηγορία:Μονές της Ύδρας
Κατηγορία:Μονές της Μητρόπολης Ύδρας, Σπετσών και Αιγίνης
Περιφέρεια Χακκιάρι

Η **περιφέρεια** **Χακκιάρι** είναι μία περιφέρεια της επαρχίας Χακκιάρι στην Τουρκία. Η περιφέρεια είχε πληθυσμό 77.273 κατοίκων το 2023 με το Χακκιάρι ως την έδρα της. Η έκταση της περιφέρειας είναι km².&nbsp;

Η περιφέρεια ιδρύθηκε το 1935.

Αρχείο:Hakkari districts.png

## Δήμοι
Η περιφέρεια έχει δύο δήμους: 
*Χακκιάρι 
*Ντουρανκαϊά

## Παραπομπές


Κατηγορία:Περιφέρειες της Τουρκίας
Μονή Αγίας Ευπραξίας Ύδρας

Η **Μονή Αγίας Ευπραξίας** είναι μοναστήρι που βρίσκεται στο κεντρικό τμήμα της Ύδρας, στις νοτιοανατολικές πλαγιές του βουνού Έρως, σε υψόμετρο 383 μέτρα ανάμεσα σε πεύκα και κυπαρίσσια. Απέχει περίπου σε 60 λεπτά πεζοπορικής διαδρομής νοτιοδυτικά της πόλης και κοντά της (ΝΑ.) είναι η Μονή Προφήτη Ηλιού. Είναι πετρόκτιστη, με χρονολογία ίδρυσης το 1819 και ήταν από την αρχή γυναικεία. Ο μικρός ναός του καθολικού της οικοδομήθηκε το 1829 από τον π. Ιερόθεο Δοκό, που αφιέρωσε τη Μονή στην Αγία Ευπραξία.

Ως ξεχωριστός οικισμός απογράφεται επίσημα για πρώτη φορά το 1928 να προσαρτάται στην κοινότητα Ύδρας. Σύμφωνα με το σχέδιο Καλλικράτης ανήκει στον Δήμο Ύδρας ενώ σύμφωνα με την απογραφή 2021 απογράφησαν 1 μοναχή. ενώ με αυτήν του 2011 είχε 11. 

## Παραπομπές


Κατηγορία:Μονές της Ύδρας
Κατηγορία:Μονές της Μητρόπολης Ύδρας, Σπετσών και Αιγίνης
Αλφ ο εξωγήινος

Το ***Αλφ ο εξωγήινος*** (αγγλικά: *ALF*) είναι αμερικανική κωμική σειρά που προβλήθηκε στο δίκτυο NBC από τις 22 Σεπτεμβρίου 1986 έως τις 24 Μαρτίου 1990. Στην Ελλάδα, η εκπομπή προβλήθηκε από την ΕΡΤ2 στα τέλη της δεκαετίας του 1980.

Ο τίτλος χαρακτήρας, Αλφ, του οποίου το πραγματικό όνομα είναι Γκόρντον Σάμουεϊ, προσγειώνεται στο γκαράζ της προαστιακής μεσαίας τάξης οικογένειας Τάνερ. Στη σειρά παίζει ο Μαξ Ράιτ ως πατέρας Γουίλι Τάνερ, η Αν Σέντιν ως μητέρα Κέιτ Τάνερ, η Άντρεα Έλσον και ο Μπέντζι Γκρέγκορι ως τα παιδιά τους, Λιν και Μπράιαν Τάνερ. Ο Αλφ ερμήνευσε ο κουκλοπαίκτης Πολ Φούσκο, ο οποίος συν-δημιούργησε την εκπομπή με τον Τομ Πάτσετ.

Η παραγωγή της σειράς έγινε από την Alien Productions και προβλήθηκε για τέσσερις σεζόν και 99 επεισόδια, συμπεριλαμβανομένων τεσσάρων επεισοδίων μιας ώρας ("Try to Remember", "ALF's Special Christmas", "Someone to Watch Over Me" και "Tonight, Tonight").  Αυτά τα επεισόδια χωρίστηκαν σε δύο μέρη για συνολικά 102 επεισόδιο. Η σειρά τελείωσε σε ένα ανεπίλυτο cliffhanger, αλλά μια τηλεοπτική ταινία, *Project: ALF*, έγινε αργότερα και χρησιμοποιήθηκε ως τελικό της σειράς για το franchise.

Τον Αύγουστο του 2018, η Warner Bros. Television ανακοίνωσε την ανάπτυξη ενός reboot για το *Αλφ ο εξωγήινος*, αυτά τα σχέδια ακυρώθηκαν τον Νοέμβριο του ίδιου έτους. Τον Φεβρουάριο του 2022, ανακοινώθηκε ότι η Shout! Studios απέκτησε τα δικαιώματα διανομής της *Αλφ ο εξωγήινος* και θα αναπτύξει νέο περιεχόμενο για το franchise, με την εταιρεία Maximum Effort να ενταχθεί στη συνέχεια τον Ιούλιο του 2023 για να αναπτύξει και νέο υλικό.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικά προγράμματα που έγιναν βιντεοπαιχνίδια
Κατηγορία:Τηλεοπτικά προγράμματα που έγιναν κόμικς
Κατηγορία:Τηλεοπτικές σειρές της Warner Bros. Television
Κατηγορία:Sitcoms
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του NBC
Κατηγορία:Τηλεοπτικές σειρές με μαριονέτες
Μονή Προφήτη Ηλιού Ύδρας

Η **Μονή Προφήτη Ηλιού** ή **Μονή του Προφήτη Ηλία** είναι ανδρικό μοναστήρι που βρίσκεται στο κεντρικό τμήμα της Ύδρας, στις νοτιοανατολικές πλαγιές του βουνού Έρως, σε υψόμετρο 454 μέτρα. Απέχει περίπου 3 χιλιόμετρα  νοτιοδυτικά της πόλης και κοντά της (ΒΔ.) είναι η Μονή Αγίας Ευπραξίας. 

## Περιγραφή - ιστορία
Η Μονή ιδρύθηκε το 1813 από Κολλυβάδες μοναχούς του Αγίου Όρους σε θέση που προϋπήρχε μονύδριο, το οποίο ήταν μετόχι της Μονής Παναγίας της Φανερωμένης Υδρας. Το καθολικό είναι ρυθμού απλής βασιλικής με τρούλο, αγιορείτικης τεχνοτροπίας, που περιβάλλεται από κελιά ή βοηθητικά κτίσματα. και εγκαινιάστηκε το 1815, την ημέρα της εορτής των Εισοδίων της Θεοτόκου. Αξιόλογα θεωρούνται οι παλαιές φορητές της εικόνες, ο Παντοκράτωρ στον τρούλο, η Πλατυτέρα και το ξυλόγλυπτο τέμπλο καθώς και η βιβλιοθήκη της (από το 1870). Την περίοδο της Επανάσταση του 1821 η Μονή λειτούργησε ως φυλακή όπου για ένα διάστημα έμεινε φυλακισμένος ο Θεόδωρος Κολοκοτρώνης και άλλοι οπλαρχηγοί. 

## Διοικητικά στοιχεία
Ως ξεχωριστός οικισμός αναφέρεται επίσημα, μετά την Επανάσταση του 1821, το 1834 να προσαρτάται στον τότε δήμο Ύδρας. Σύμφωνα με το σχέδιο Καλλικράτης ανήκει στον Δήμο Ύδρας ενώ σύμφωνα με την απογραφή 2021 απογράφησαν 3 μοναχές. ενώ με αυτήν του 2011 είχε 2. 

## Παραπομπές


Κατηγορία:Μονές της Ύδρας
Κατηγορία:Μονές της Μητρόπολης Ύδρας, Σπετσών και Αιγίνης
Κομητεία Γουίλερ

Η **Κομητεία Γουίλερ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Γουίλερ (Νεμπράσκα) 
*Κομητεία Γουίλερ (Όρεγκον) 
*Κομητεία Γουίλερ (Τέξας) 
*Κομητεία Γουίλερ (Τζόρτζια)

Κατηγορία:Ονομασίες κομητειών των Ηνωμένων Πολιτειών
Κομητεία Γουίλερ (Νεμπράσκα)

Η **Κομητεία Γουίλερ** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, είχε πληθυσμό 774 άτομα. Η διοικητική πρωτεύουσα (*έδρα της κομητείας*) είναι το Μπάρτλετ. 
 
Η κομητεία ιδρύθηκε 1877 και οργανώθηκε το 1881.και πήρε το όνομά της προς τιμήν του Ταγματάρχη Ντάνιελ Γουίλερ, μακροχρόνιο γραμματέα του κρατικού συμβουλίου γεωργίας της Νεμπράσκα.
 
Σύμφωνα με το Γραφείο Απογραφής των ΗΠΑ, η κομητεία έχει έκταση 576 τ. μίλια (1.490 τ.χλμ.), από τα οποία τα 575 τ. μίλια (1.490 τ.χλμ.) είναι στεριά και τα 0,4 τ. μίλια (1,0 τ.χλμ.) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Νεμπράσκα
Ο καθρέφτης του αγοριού

***Ο καθρέφτης του αγοριού*** με υπότιτλο *Ένα όμορφο και σύντομο βιβλίο για δύο νεαρά αγόρια: το ένα γιος ιππότη, το άλλο γιος αγρότη* (γερμανικά: *Der Jungen Knaben Spiegel.* *Ein schön Kurzwyligs Büchlein, Von zweyen Jungen Knaben, Einer eines Ritters, Der ander eines bauwren Son*) είναι ηθικολογικό μυθιστόρημα του Γιοργκ Βίκραμ που εκδόθηκε το 1554. 

## Υπόθεση
Ο ιππότης Γκότλιμπ υιοθετεί τον νεαρό Φρίντμπερτ, το παιδί ενός αγρότη, και, μαζί με τον δικό του γιο Βίλιμπαλντ, εμπιστεύεται τα παιδιά στη φροντίδα του νεαρού πειθαρχικού οικοδιδάσκαλου Φέλιξ. Ο φιλομαθής και επιμελής Φρίντμπερτ ξεπερνά γρήγορα τον Βίλιμπαλντ, ο οποίος επιδίδεται σε κακές συναναστροφές, ο φίλος του Λοτάριος, γιος του χασάπη σύντομα καταλήγει στην αγχόνη. Ο Βίλιμπαλντ, από την πλευρά του, καταλήγει ζητιάνος. 

Ο Φρίντμπερτ, αφού ολοκλήρωσε τις σπουδές του, έγινε ανώτερος υπάλληλος και ο Φέλιξ διάσημος γιατρός. Και ο τροχός της τύχης συνεχίζει να γυρίζει: όσο ο Βίλιμπαλντ ξεπέφτει, τόσο ο Φρίντμπερτ προοδεύει ως έντιμος αστός. Μια μέρα, οι τρεις συναντιούνται ξανά: ο Φρίντμπερτ και ο Φέλιξ προσλαμβάνουν στην υπηρεσία τους τον Βίλιμπαλντ, ο οποίος έχει γίνει περιπλανώμενος μουσικός. Όταν ο άσωτος υιός λαμβάνει τη συγχώρεση του πατέρα του, επιστρέφει στον δρόμο της αρετής και μάλιστα αποκτά τη θέση του σεβαστού δικαστή. 

## Σχόλια
Η έντονη αντίθεση ανάμεσα στους επιτυχημένους και αξιοσέβαστους Φέλιξ / Φρίντμπερτ και το αρνητικό ζευγάρι παραστρατημένος Βίλιμπαλντ / εγκληματίας Λοτάριος εμφανίζεται ως τρομακτικό παράδειγμα. Ο Βίκραμ τονίζει την επιτυχία του άξιου νεαρού αστού, σε σύγκριση με τα παραπτώματα του νεαρού ιππότη, ωστόσο στο τέλος δεν αφήνει τον αριστοκράτη να καταστραφεί και έτσι αποδεικνύεται άνθρωπος της εποχής του, που, ανεξάρτητα από τις επιφυλάξεις του, αντιμετωπίζει τους ευγενείς με σεβασμό. Ο συγγραφέας επιχειρεί ακόμη και μια ψυχολογική ερμηνεία της κατάπτωσης του νεαρού άρχοντα: ευθύνεται το περιβάλλον, ειδικά η υπερβολική αγάπη της μητέρας του που τον έκανε άτομο με αδύναμο χαρακτήρα.

Το έργο θεωρήθηκε συχνά ως μια αντίδραση κατά της αριστοκρατίας από την πλευρά του συγγραφέα, ο οποίος προπαγάνδιζε την υπέρβαση των ταξικών φραγμών μέσω των ατομικών επιτευγμάτων. Η δημοτικότητα του μυθιστορήματος αντανακλάται στον σημαντικό αριθμό εκδόσεων.

Το πεζογραφικό έργο του Γιοργκ Βίκραμ θεωρείται από τις πρώτες απόπειρες στη γερμανική λογοτεχνία της Πρώιμης νεότερης περιόδου για τη δημιουργία σύγχρονου μυθιστορήματος.

## Παραπομπές


Κατηγορία:Γερμανικά μυθιστορήματα
Leishmania

Η ***Leishmania***  είναι ένα παρασιτικό πρωτόζωο, μονοκύτταρος οργανισμός του γένους *Leishmania* που είναι υπεύθυνος για τη νόσο λεϊσμανίαση. Διαδίδονται από σκνίπες του γένους *Phlebotomus* στον Παλαιό Κόσμο και του γένους *Lutzomyia* στον Νέο Κόσμο . Τουλάχιστον 93 είδη σκνίπας είναι αποδεδειγμένοι ή πιθανοί φορείς παγκοσμίως.  Επηρεάζουν  κυρίως τα σπονδυλωτά όντα.  Η λεϊσμανία μολύνει συνήθως τους ύρακες, τα κυνοειδή, τα τρωκτικά και τους ανθρώπους. Η δερματική λεϊσμανίαση -η πιο συχνή μορφή παγκοσμίως- προκαλεί κυρίως δερματικά έλκη και θεωρείται λιγότερο σοβαρή μορφή της νόσου.

Τα συμπτώματα εμφανίζονται από λίγες ημέρες έως πολλούς μήνες μετά το τσίμπημα της μολυσμένης σκνίπας.

## Παραπομπές


## Εξωτερικοί σύνδεσμοι
*
Κομητεία Γουίλερ (Όρεγκον)

Η **Κομητεία Γουίλερ** () είναι κομητεία στην πολιτεία του Όρεγκον των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,451 άτομα, που την καθιστά τη λιγότερο πυκνοκατοικημένη κομητεία του Όρεγκον. Η διοικητική πρωτεύουσα (*έδρα της κομητείας*) είναι το Φόσιλ. 
 
Η κομητεία ιδρύθηκε στις 17 Φεβρουαρίου 1899 και πήρε το όνομά της προς τιμήν του Χένρι Γουίλερ, έναν πρώιμο άποικο που κατείχε ένα αγρόκτημα κοντά στο Μίτσελ .
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.715 τ. μίλια (4.440 τ.χλμ.), από τα οποία 1.714 τ. μίλια (4.437 τ.χλμ.) είναι στεριά και 1,0 τ. μίλια (3 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Όρεγκον
Κομητεία Φρεμόντ (Άιοβα)

Η **Κομητεία Φρεμόντ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 6,605 άτομα γεγονός που την καθιστά την έβδομη με λιγότερο πληθυσμό κομητεία της πολιτείας. Η διοικητική πρωτεύουσα (*έδρα*) είναι το Σίδνεϊ. 
 
Η κομητεία δημιουργήθηκε το 1847 και πήρε το όνομά της προς τιμήν του στρατιωτικό Τζον Τσαρλς Φρεμόντ και μετέπειτα γερουσιαστή της Καλιφόρνιας (1850-51) και πρώτου υποψήφιου για τις προεδρικές εκλογές των ΗΠΑ με το κόμμα των ρεπουμπλικάνων το 1856.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 517 τ. μίλια (1.340 τ.χλμ.), από τα οποία 511 τ. μίλια (1.320 τ.χλμ.) είναι στεριά και 6 τ. μίλια (20 τ.χλμ.) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Μιλλς (βόρεια)
* Κομητεία Πέιτζ (ανατολικά)
* Κομητεία Άτσισον, Μιζούρι (νότια)
* Κομητεία Ότοου, Νεμπράσκα (νοτιοδυτικά)
* Κομητεία Κας, Νεμπράσκα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Φρεμόντ (Άινταχο)

Η **Κομητεία Φρεμόντ** () είναι κομητεία στην πολιτεία του Άινταχο των Ηνωμένων Πολιτειών Αμερικής. Κατά την απογραφή του 2020, είχε πληθυσμό 13,388 άτομα. Η διοικητική πρωτεύουσα (*έδρα*) και η μεγαλύτερη πόλη είναι το Σαν Αντόνιο. Η κομητεία είναι μέρος της μικροπολιτικής περιοχής του Ρέξμπουργκ, του Αϊντάχο, η οποία περιλαμβάνεται επίσης στη μητροπολιτική περιοχή Φολς του Άινταχο.
 
Η κομητεία δημιουργήθηκε στις 4 Μαρτίου 1893 και πήρε το όνομά της προς τιμήν του στρατηγού Τζον Τσαρλς Φρεμόντ και μετέπειτα γερουσιαστή της Καλιφόρνιας (1850-51) και πρώτου υποψήφιου για τις προεδρικές εκλογές των ΗΠΑ με το κόμμα των ρεπουμπλικάνων το 1856.    
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.896 τ. μίλια (4.910 τ.χλμ.), από τα οποία 1.864 τ. μίλια (4.830 τ.χλμ.) είναι στεριά και 32 τ. μίλια (83 τ.χλμ.) καλύπτονται από ύδατα (λίμνες, ποτάμια).
### Γειτονικές Κομητείες

*Κομητεία Μάντισον, Μοντάνα (βόρεια)
*Κομητεία Γκάλατιν, Μοντάνα (βόρεια)
*Κομητεία Τιτόν, Ουαϊόμινγκ (ανατολικά)
*Κομητεία Τιτόν (νότια)
*Κομητεία Μάντισον (νότια)
*Κομητεία Τζέφερσον (νοτιοδυτικά)
*Κομητεία Κλαρκ (δυτικά)
*Κομητεία Μπίβερχεντ, Μοντάνα (βορειοδυτικά)

## Παραπομπές


Κατηγορία:Κομητείες του Άινταχο
Κομητεία Γουίλερ (Τέξας)

Η **Κομητεία Γουίλερ** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 4,990 άτομα. Η διοικητική πρωτεύουσα (*έδρα*) είναι το Γουίλερ. 
  
Η κομητεία σχηματίστηκε το 1876 και οργανώθηκε το 1879.  Πήρε το όνομά της από τον Ρόγιαλ Τάιλερ Γουίλερ, έναν δικαστή του Ανώτατου Δικαστηρίου του Τέξας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 915 τ. μίλια (2.370 τ.χλμ.), από τα οποία 915 τ. μίλια (2.370 τ.χλμ.) είναι στεριά και 1,0 τ. μίλια (2,6 τ.χλμ.) καλύπτονται με νερό.
### Γειτονικές κομητείες

* Κομητεία Χέμφιλλ (βόρεια)
* Κομητεία Ρότζερ Μιλς, Οκλαχόμα (βορειοανατολικά)
* Κομητεία Μπέκαμ, Οκλαχόμα (ανατολικά)
* Κομητεία Κόλινγκσγουορθ (νότια)
* Κομητεία Ντόνλεϊ (νοτιοδυτικά)
* Κομητεία Γκρέι (δυτικά)
* Κομητεία Ρόμπερτς (βορειοδυτικά)

## Παραπομπές


Κατηγορία:Κομητείες του Τέξας
Κομητεία Γουίλερ (Τζόρτζια)

Η **Κομητεία Γουίλερ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, είχε πληθυσμό 7,471 άτομα. 
Η διοικητική πρωτεύουσα (*έδρα της κομητείας*) και μεγαλύτερη πόλη είναι το Άλαμο. 
 
Η κομητεία ιδρύθηκε στις 5 Νοεμβρίου 1912 και πήρε το όνομά της προς τιμήν του Τζόζεφ Γουίλερ. 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 300 τ. μίλια (780 τ.χλμ.), από τα οποία 295 τ. μίλια (760 τ.χλμ.) είναι στεριά και 4,8 τ. μίλια (20 τ.χλμ.) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Λόρενς (βόρεια)
* Κομητεία Τρόιτλεν (βόρεια)
* Κομητεία Μοντγκόμερι (ανατολικά)
* Κομητεία Τζεφ Ντέιβις (νοτιοανατολικά)
* Κομητεία Τέλφερ (νοτιοδυτικά)
* Κομητεία Ντοτζ (δυτικά)

## Παραπομπές


Κατηγορία:Κομητείες της Τζόρτζια
Κομητεία Φρεμόντ (Κολοράντο)

Η **Κομητεία Φρεμόντ** () είναι κομητεία στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, είχε πληθυσμό  48,939 άτομα. Η διοικητική πρωτεύουσα (*έδρα*) είναι το Κάνον Σίτυ.
 
Η κομητεία δημιουργήθηκε την 1 Νοεμβρίου 1861 και πήρε το όνομά της προς τιμήν του στρατηγού Τζον Τσαρλς Φρεμόντ και μετέπειτα γερουσιαστή της Καλιφόρνιας (1850-51) και πρώτου υποψήφιου για τις προεδρικές εκλογές των ΗΠΑ με το κόμμα των ρεπουμπλικάνων το 1856.    
 
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.534 τ. μίλια (3.970 τ.χλμ.), από τα οποία 1.533 τ. μίλια (3.970 τ.χλμ.) είναι στεριά και 0,9 τ. μίλια (2,3 τ.χλμ.) καλύπτονται από ύδατα (λίμνες, ποτάμια) .

## Παραπομπές


Κατηγορία:Κομητείες του Κολοράντο
Κομητεία Φρεμόντ (Ουαϊόμινγκ)

Η **Κομητεία Φρεμόντ** () είναι κομητεία στην πολιτεία του Ουαϊόμινγκ των Ηνωμένων Πολιτειών Αμερικής. Κατά την απογραφή του 2020, είχε πληθυσμό 39,234 άτομα. καθιστώντας την την πέμπτη πιο πυκνοκατοικημένη κομητεία στο Ουαϊόμινγκ. Η διοικητική πρωτεύουσα (*έδρα της κομητείας*) είναι το  Λάντερ. 
 
Η κομητεία δημιουργήθηκε στις 5 Μαρτίου 1884 και πήρε το όνομά της προς τιμήν του στρατηγού Τζον Τσαρλς Φρεμόντ και μετέπειτα γερουσιαστή της Καλιφόρνιας (1850-51) και πρώτου υποψήφιου για τις προεδρικές εκλογές των ΗΠΑ με το κόμμα των ρεπουμπλικάνων το 1856.

## Δημογραφικά στοιχεία
Σύμφωνα με την απογραφή του 2000 υπήρχαν 35.804 άτομα στην κομητεία, εκ των αποίων το 27,40% ήταν κάτω των 18 ετών, το 8,30% μεταξύ 18-24, 25,90% ήταν στην ηλικιακή ομάδα 25-44, 25,00% 45-65, ενώ οι άνω των 65 είχαν ποσοστό 13,30%.
## Γεωγραφία
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 9.266 τ. μίλια (24.000 τ.χλμ.), από τα οποία 9.184 τ. μίλια (23.790 τ.χλμ.) είναι στεριά και 82 τ. μίλια (210 τ.χλμ.) καλύπτονται από ύδατα (λίμνες, ποτάμια).
## Πόλεις
* Λάντερ  (έδρα κομητείας)
* Ρίβερτον
* Ντουμπόιζ
* Χάντσον
* Παβίλλιον
## Παραπομπές

## Εξωτερικοί σύνδεσμοι
* 

Κατηγορία:Κομητείες του Ουαϊόμινγκ
Κομητεία Σέρμαν

Η **Κομητεία Σέρμαν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Σέρμαν (Κάνσας)
*Κομητεία Σέρμαν (Νεμπράσκα)
*Κομητεία Σέρμαν (Όρεγκον)
*Κομητεία Σέρμαν (Τέξας)

Κατηγορία:Ονομασίες κομητειών των Ηνωμένων Πολιτειών
Κομητεία Σέρμαν (Κάνσας)

Η **Κομητεία Σέρμαν** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, είχε πληθυσμό 5,927 άτομα. Η διοικητική πρωτεύουσα (*έδρα της κομητείας*) είναι η Γκούντλαντ.  

Η κομητεία ιδρύθηκε στις 20 Σεπτεμβρίου 1886 και πήρε το όνομά της προς τιμήν του Γουίλιαμ Τ. Σέρμαν στρατηγό κατά τη διάρκεια του Αμερικανικού Εμφυλίου Πολέμου.
 
Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.056 τ. μίλια (2.740 τ.χλμ.), από τα οποία 1.056 τ. μίλια (2.740 τ.χλμ.) είναι στεριά και 0,2 τ. μίλια (0,52 τ.χλμ.) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Κάνσας
Κομητεία Σέρμαν (Νεμπράσκα)

Η **Κομητεία Σέρμαν** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, είχε πληθυσμό 2,959 άτομα.Η διοικητική πρωτεύουσα (*έδρα της κομητείας*) είναι το Λουπ Σίτυ. 
 
Η κομητεία δημιουργήθηκε το 1870 και οργανώθηκε το 1872. Πήρε το όνομά της προς τιμήν του Γουίλιαμ Τ. Σέρμανστρατηγό κατά τη διάρκεια του Αμερικανικού Εμφυλίου Πολέμου.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 572 τ. μίλια (1.480 τ.χλμ.), από τα οποία 566 τ. μίλια (1.470 τ.χλμ.) είναι στεριά και 5,8 τ. μίλια (15 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νεμπράσκα
Κομητεία Σέρμαν (Όρεγκον)

Η **Κομητεία Σέρμαν** () είναι κομητεία στην πολιτεία του Όρεγκον των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,870 άτομα, καθιστώντας τον τη δεύτερη λιγότερο πυκνοκατοικημένη κομητεία στο Όρεγκον μετά την κοντινή Γουίλερ. Η διοικητική πρωτεύουσα (*έδρα της κομητείας*) είναι το Μόρο. 
 
Η κομητεία ιδρύθηκε το 1889 και πήρε το όνομά της προς τιμήν του Γουίλιαμ Τ. Σέρμαν στρατηγό κατά τη διάρκεια του Αμερικανικού Εμφυλίου Πολέμου.

## Γεωγραφία
Στα βόρεια σύνορα της κομητείας βρίσκεται ο ποταμός Κολούμπια. Η κομητεία Σέρμαν είναι ως επί το πλείστον επίπεδη, καθώς αποτελεί μέρος του οροπεδίου του Κολούμπια. Το υψηλότερο σημείο του βρίσκεται σε άγνωστη τοποθεσία στα 3.004 πόδια (916 μέτρα). Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 831 τ. μίλια (2.150 τ.χλμ.), από τα οποία 824 τ. μίλια (2.130 τ.χλμ.) είναι στεριά και 7,5 τ. μίλια (19 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Όρεγκον
Κομητεία Σέρμαν (Τέξας)

Η **Κομητεία Σέρμαν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 2,782 άτομα.Η διοικητική πρωτεύουσα (*έδρα*) είναι το Στράτφορντ. 

Η κομητεία δημιουργήθηκε το 1876 και οργανώθηκε το 1889.  Πήρε το όνομά της προς τιμήν του Σίντνεϊ Σέρμαν , ο οποίος πολέμησε στην Επανάσταση του Τέξας. Αν και η κομητεία Σέρμαν και η πόλη Σέρμαν του Τέξας ονομάζονται από το ίδιο πρόσωπο, η πόλη Σέρμαν βρίσκεται στην κομητεία Γκρέισον, περίπου 430 μίλια νοτιοανατολικά.

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 923 τ. μίλια (2.390 τ.χλμ.), εκ των οποίων 923 τ. μίλια (2.390 τ.χλμ.) είναι ξηρά και 0,2 τ. μίλια (0,52 τ.χλμ.) καλύπτονται με νερό.

## Παραπομπές


Κατηγορία:Κομητείες του Τέξας
Κομητεία Λίμπερτι (Μοντάνα)

Η **Κομητεία Λίμπερτι** () είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,959 άτομα. Η διοικητική πρωτεύουσα (*έδρα της κομητείας*) είναι το Τσέστερ. 
 
Η κομητεία ιδρύθηκε στις 11 Φεβρουαρίου 1920 και πήρε το όνομά της από το αμερικανικό ιδεώδες της ελευθερίας (αγγλ.: Liberty)   
Η κομητεία βρίσκεται στη βόρεια γραμμή της πολιτείας, έτσι ώστε να μοιράζεται τα σύνορα των ΗΠΑ με τον Καναδά. Εφάπτεται με την καναδική επαρχία της Αλμπέρτα. Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1.447 τετραγωνικά μίλια (3.750 τ.χλμ.), από τα οποία 1.430 τετραγωνικά μίλια (3.700 τ.χλμ.) είναι στεριά και 17 τετραγωνικά μίλια (44 τ.χλμ.) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μοντάνα
Κομητεία Λίμπερτι (Τέξας)

Η **Κομητεία Λίμπερτι** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 91,628 άτομα. Η διοικητική πρωτεύουσα (*έδρα*) είναι το Λίμπερτι. 
 
Η κομητεία ιδρύθηκε το 1836  και πήρε το όνομά της από το αμερικανικό ιδεώδες της ελευθερίας (αγγλ.: Liberty).   

Σύμφωνα με το Γραφείο Απογραφής των ΗΠΑ , η κομητεία έχει συνολική έκταση 1.176 τετραγωνικά μίλια (3.050 τ.χλμ.), από τα οποία 18 τετραγωνικά μίλια (47 τ.χλμ.) καλύπτονται από νερό. 

## Παραπομπές


Κατηγορία:Κομητείες του Τέξας